11.08.2019, 09:07
Manchester Unitedi endine peatreener võib tõusta Beckhami klubi juhendajaks
Manchester Unitedi jalgpalliklubi endine peatreener David Moyes kandideerib USA meeskonna Inter Miami peatreeneriks.
Inglismaa ekskoondislasele David Beckhamile kuuluv Inter Miami alustab USA meistriliigas mängimist 2020. aastast ning otsib hetkel peatreenerit.
Viimati West Ham Unitedit treeninud Moyes on Lõuna-Floridas sage külaline, sest tal on Miamist kahe tunni autosõidu kaugusel kinnisvara.
Inglismaa ajalehe Mirrori andmetel on lisaks Moyesile Miami vutiklubi peatreeneri kandidaatideks Thierry Henry, Napoli juhendaja Carlo Ancelotti ja endine AC Milani peatreener Gennaro Gattuso.